Lyfskilder sorg vir opwinding - Politiek En Nasionale Nuus - Republikein
Sunday, January 23rd, 21:29:06
BUITEN vir sport en ander vermaaklikheid wat die kus die naweek in \'n miernes van bedrywighede omskep het, het die plaaslike kunswêreld vir opwinding van \'n ander aard gesorg.
\'n Bekende wildleweskilder, Ian Yallop, en sy vrou Brenda het Saterdag van 08:00 by Die Muschel se galery die kwas en vingerpunte ingelê om die eerste vier lyfskilderwerke aan die kus te voltooi. Toeskouers kon deur die dag van buite loer hoe die kunstenaars werk, of selfs \'n draaitjie agter die spreekwoordelike skerms maak.
Toe die uitstalling om 18:00 geopen het, was daar kwalik plek vir \'n muis in die galery. Die vier lewende kunswerke het in rame poseer saam met Yallop se 17 wildleweskilderye wat nog tot 10 Januarie te sien is by Die Muschel. Mense wat \'n bietjie meer wou waag, kon selfs iets te ete aan die dierasies voer...
Waarskynlik die heel treffendste was die klein meisietjie wat soos \'n regte akkedis een geword het met die pilaar waarteen sy opgeklouter het. Dit het nie net mooi kyk nie, maar ook die raad van \'n ander geesdriftige gekos om dié sondiertjie te eien.
Ian en Brenda woon op Nelspruit waar hy kunsklasse gee by die Penryn-kollege. Hulle beplan om vandag oor Botswana huiswaarts te keer, maar was ewe getref deur hul eerste besoek aan Namibië. Die jonggetroudes (hulle het op 19 Oktober die \"groot stap\" gedoen) het gesê hulle wil graag weer noord van die Oranje besoek kom aflê.